Diari Oficial de la Generalitat Valenciana


Sumari del DOGV 9349, del 27-05-2022 (2022/4763)

RESOLUCIÓ de 24 de maig de la directora general de Recursos Humans, per la qual es modifica la Resolució de 7 d'abril de 2022, de la directora general de Recursos Humans, pel que fa al lloc, la data i l'hora de la prova corresponent al concurs oposició per a la provisió de vacants de facultatiu o facultativa especialistes d'Obstetrícia i Ginecologia dependents de la Conselleria de Sanitat Universal i Salut Pública.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9349

Data del DOGV
:   27-05-2022

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2022/4763


Data del document
:   24-05-2022

Organisme emissor
:   Conselleria de Sanitat Universal i Salut Pública

Tipus de document
:   Resolució

Anàlisi jurídica

 Descriptors 

:   * Conselleria de Sanitat Universal i Salut Pública
    * concurs administratiu

RESOLUCIÓ de 24 de maig de la directora general de Recursos Humans, per la qual es modifica la Resolució de 7 d'abril de 2022, de la directora general de Recursos Humans, pel que fa al lloc, la data i l'hora de la prova corresponent al concurs oposició per a la provisió de vacants de facultatiu o facultativa especialistes d'Obstetrícia i Ginecologia dependents de la Conselleria de Sanitat Universal i Salut Pública. [2022/4763]  
  
  
La Resolució de 7 d'abril de 2022, de la directora general de Recursos Humans, aprova la llista definitiva de persones aspirants admeses i excloses en el concurs oposició per a la provisió de vacants de facultatiu o facultativa especialistes d'Obstetrícia i Ginecologia dependents de la Conselleria de Sanitat Universal i Salut Pública, així com el lloc, la data i l'hora de la prova (DOGV 9330, 03.05.2022).  
  
Vist que la realització de l'esmentat exercici estava prevista el dissabte 18 de juny de 2022 i atesa la interlocutòria núm. 184/2022, de la secció segona de la Sala Contenciosa Administrativa del Tribunal Superior de Justícia de la Comunitat Valenciana, dictada en contestació al recurs interposat per una interessada pertanyent a l'Església Adventista del Seté Dia a través del procediment especial per a la protecció dels drets fonamentals, de la qual es desprén el dret de la interessada a realitzar la prova qualsevol altre dia que no siga dissabte, o bé aquest dia, una vegada passada la posta de sol.  
Atesa la sol·licitud d'una persona participant en el concurs oposició que ens ocupa, presentada en idèntics termes als exposats.  
  
Vist que la base 4.2. de la convocatòria estableix que la publicació del lloc, la data i l'hora de la prova ha de fer-se amb una antelació mínima de 15 dies hàbils respecte de la realització d'aquesta, i que l'esmentada publicació serveix de notificació a les persones interessades.  
Fent ús de la competència atribuïda per l'article 32.1 de l'Ordre 3/2022, de 22 d'abril, de la Conselleria de Sanitat Universal i Salut Pública, per la qual es desenvolupa el Decret 185/2020, de 16 de novembre, del Consell, d'aprovació del Reglament orgànic i funcional de la Conselleria de Sanitat Universal i Salut Pública, resolc:  
Modificar la data de l'exercici corresponent al concurs oposició per a la provisió de vacants de facultatiu o facultativa especialistes d'Obstetrícia i Ginecologia dependents de la Conselleria de Sanitat Universal i Salut Pública, la realització del qual queda fixada en el lloc, la data i l'hora següents:  
Lloc: Hospital Universitari i Politècnic La Fe de València.  
Edifici de Direcció, Administració i Docència.  
Avinguda de Fernando Abril Martorell, 106, 46034 València.  
Data: diumenge, 19 de juny de 2022.  
Hora: 09.00 h.  
  
Contra aquesta resolució es podran interposar els recursos especificats en la base huitena de la convocatòria.  
  
València, 24 de maig de 2022.- La directora general de Recursos Humans: Carmen López Delgado.